CELEX: 32021D0813
Language: lv
Date: 2021-05-20 00:00:00
Title: Padomes Lēmums (KĀDP) 2021/813 (2021. gada 20. maijs), ar ko groza Lēmumu 2014/486/KĀDP par Eiropas Savienības padomdevēju misiju civilās drošības sektora reformai Ukrainā (EUAM Ukraine)

21.5.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 180/149
               
            
         PADOMES LĒMUMS (KĀDP) 2021/813
         (2021. gada 20. maijs),
         ar ko groza Lēmumu 2014/486/KĀDP par Eiropas Savienības padomdevēju misiju civilās drošības sektora reformai Ukrainā (EUAM Ukraine)
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2014. gada 22. jūlijā pieņēma Lēmumu 2014/486/KĀDP par Eiropas Savienības padomdevēju misiju civilās drošības sektora reformai Ukrainā (EUAM Ukraine) (1).
                  
               
                     (2)
                  
                  
                     2019. gada 13. maijā Padome pieņēma Lēmumu (KĀDP) 2019/761 (2), ar kuru EUAM Ukraine pilnvaras tika pagarinātas līdz 2021. gada 31. maijam.
                  
               
                     (3)
                  
                  
                     Saistībā ar EUAM Ukraine stratēģisku pārskatu Politikas un drošības komiteja vienojās, ka EUAM Ukraine būtu jāpagarina līdz 2024. gada 31. maijam un ka pēc diviem gadiem būtu jāveic stratēģisks izvērtējums, koncentrējoties uz politiskās dimensijas attīstību.
                  
               
                     (4)
                  
                  
                     Tādēļ Lēmums 2014/486/KĀDP būtu jāpagarina līdz 2024. gada 31. maijam.
                  
               
                     (5)
                  
                  
                     
                        EUAM Ukraine tiks īstenota situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,
                  
               IR PIEŅĒMUSI ŠO LĒMUMU.
         
            1. pants
            Lēmumu 2014/486/KĀDP groza šādi:
            
                        1)
                     
                     
                        lēmuma 14. panta 1. punktā pievieno šādu daļu:
                        “Finanšu atsauces summa, kas paredzēta, lai ar EUAM Ukraine saistītus izdevumus segtu laikposmā no 2021. gada 1. jūnija līdz 2024. gada 31. maijam, ir EUR 88 500 000.”;
                     
                  
                        2)
                     
                     
                        lēmuma 18. pantu aizstāj ar šādu:
                        
                           “18. pants
                           Stratēģiskais pārskats
                           
                              EUAM Ukraine stratēģisku izvērtējumu veic pēc 2023. gada 31. maija, galveno uzmanību pievēršot politiskās dimensijas attīstībai.”;
                        
                     
                  
                        3)
                     
                     
                        lēmuma 19. panta otro daļu aizstāj ar šādu:
                        “To piemēro līdz 2024. gada 31. maijam.”
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 20. maijā
            
               
                  Padomes vārdā –
               
               
                  priekšsēdētājs
               
               A. SANTOS SILVA
            
         
         
            (1)  OV L 217, 23.7.2014., 42. lpp.
         
         
            (2)  Padomes Lēmums (KĀDP) 2019/761 (2019. gada 13. maijs), ar ko groza Lēmumu 2014/486/KĀDP par Eiropas Savienības padomdevēju misiju civilās drošības sektora reformai Ukrainā (EUAM Ukraine) (OV L 125, 14.5.2019., 16. lpp.).